Nogometna reprezentacija Švicarske

**Nogometna reprezentacija Švicarske** predstavlja Švicarsku na međunarodnim nogometnim takmičenjima i pod kontrolom je nogometnog saveza Švicarske (, , ).

## Historija 
[mini|desno|Detalj s utakmice [Nogometna reprezentacija Francuske|Francuska – Švicarska (1–0), 12. 2. 1905.]]
### Rana historija (1905–1966) 
Reprezentacija Švicarske svoju prvu službenu utakmicu odigrala je 1905. protiv reprezentacije Francuske u Parizu. Član FIFA-e je od 1904, a članica UEFA-e od 1954. godine. Na sljedećim Olimpijskim igrama Švicarska je poražena u prvom krugu takmičenja. Ovog puta pobijedila ih je Njemačka. Prvi nastup na svjetskom prvenstvu Švicarska je imala u Italiji 1934. godine. Dan 27. maj 1934. ostao je zapisan u historiji Švicarske kao prva utakmica na svjetskom prvenstvu i pobjeda. Rezultatom 3–2 pobijeđena je Holandija. U sljedećem krugu takmičenja protivnik je bila Čehoslovačka. Ovog puta Čehoslovačka je pobijedila rezultatom 3–2 te je tako Švicarska izbačena iz daljnjeg takmičenja. Godine
1950. u Brazilu Švicarska je bila u grupi s organizatorom turnira, Jugoslavijom i Meksikom. Nakon prve utakmice i poraza od Jugoslavije (0–3), Švicarska je u drugom krugu odigrala neriješeno protiv domaćina Brazila. Pobjeda u trećem kolu protiv Meksika nije bila dovoljna za prolazak u naredni krug.
Godine 1954. Švicarska je bila organizator svjetskog prvenstva. Prvu utakmicu odigrali su protiv Italije. Rezultatom 2–1 Švicarska ostvaruje pobjedu te se u drugom kolu grupne faze sastaje s Engleskom. Ovog puta, Švicarska doživljava poraz rezultatom 0–2 te za prolazak grupe igra play-off opet protiv Italije. Ekipa pobjeđuje Italiju rezultatom 4–1. U četvrtfinalu Švicarska igra sa susjednom Austrijom. Utakmica je upisana u historiju s najviše golova u jednoj utakmici na nekom svjetskom prvenstvu. Iako je Švicarska povela na toj utakmici konačnim rezultatom 5–7 pobjedu slavi Austrija i plasman u polufinale. Na sljedeće svjetsko prvenstvo koje se igralo u Švedskoj Švicarska se nije uspjela kvalificirati. U grupi sa Španijom i Škotskom Švicarska osvaja jedan bod i završava na dnu tabele. U Čileu na svjetskom prvenstvu 1962. godine Švicarska je bila u grupi sa Zapadnom Njemačkom, Italijom i domaćinom Čileom. Turnir otvaraju utakmicom protiv domaćina u kojem Švicarska doživljava poraz (1–3). U drugom i trećem kolu protiv Zapadne Njemačke odnosno Italije Švicarska doživljava poraze te se sa tri poraza u grupi biva izbačena iz daljnjeg takmičenja. Svoj prvi nastup u kvalifikacijama za Evropsko prvenstvo Švicarska igra 1962. protiv Holandije. Poraz u prvoj utakmici rezultatom 1–3 obezbijedio je Holandiji prednost pred revanš. Rezultat od 1–1 nije bilo dovoljan Švicarskoj za prolaz. Na svjetskom prvenstvu 1966. koje se igralo u Engleskoj Švicarska doživljava istu sudbinu kao i prije četiri godine u Čileu. U grupi sa Zapadnom Njemačkom, Španijom i Argentinom Švicarska sa tri poraza završava svoj nastup na turniru.

### Period odsustva s turnira (1967–1993) 
Period od 1967. do 1993. predstavlja period stagnacije nogometne reprezentacije Švicarske. U tom razdoblju Švicarska je odigrala 13 kvalifikacijskih turnira, šest za Svjetsko prvenstvo te sedam za Evropsko. Nekoliko puta bila je nadomak plasmana na završnicu turnira. Godine 1971. poraz od Engleske rezultatom 2–3 na svom domaćem terenu donio je Engleskoj plasman na Evropsko prvenstvo. U kvalifikacijama za Evropsko prvenstvo 1992 Švicarska doživljava poraz od Rumunije u zadnjoj kvalifikacijskoj utakmici što odgovara Škotskoj koja slavi odlazak na Evropsko prvenstvo.

### Novije doba i povratak na turnire (1994–2014) 
[mini|desno|Startna postava Švicarske protiv [Nogometna reprezentacija Brazila|Brazila (prijateljska utakmica 15. 11. 2006)]]
[mini|desno|Švicarska – [Nogometna reprezentacija Kine|Kina 4–1 (prijateljska utakmica  3. 6. 2006)]]
[mini|desno|Startna postava Švicarske protiv [Nogometna reprezentacija Argentine|Argentine (prijateljska utakmica 29. 2. 2012)]]
[mini|desno|Detalj s utakmice [Svjetsko prvenstvo u nogometu 2010.|SP 2010 (Švicarska – Španija, 1–0)]]
U kvalifikacijama za svjetsko prvenstvo 1994. godine Švicarska osvaja drugo mjesto u grupi, iza Italije a ispred Portugala, Škotske, Estonije i Malte te na taj način nakon šest propuštenih svjetskih prvenstava kvalifikuje se na smotru najboljih reprezentacija svijeta. Na svjetskom prvenstvu 1994. igranom u SAD-u Švicarska u prvom kolu grupne faze igra neriješeno protiv domaćina. U drugom krugu Švicarska je odigrala jednu od najboljih utakmica turnira. Rezultatom 4–1 pobijeđena je Rumunija. U trećem kolu Švicarska biva poražena od Kolumbije rezultatom 0–2. U osmini finala sastaju se Švicarska i Španija. Španija slavi pobjedu rezultatom 0–3.
U kvalifikacijama za Evropsko prvenstvo 1996. Švicarska osvaja prvo mjesto u grupi i kvalificira se na svoje prvo Evropsko prvenstvo. U osam utakmica kvalifikacija, Švicarska je zabilježila pet pobjeda, dva neriješena ishoda i jedan poraz. U kvalifikacijskoj grupi osim Švicarske bili su još Turska, Švedska, Mađarska i Island. Na Evropskom prvenstvu 1996. u Engleskoj prvi protivnik bio je domaćin. Golom Türkyilmaza iz jedanaesterca sedam minuta prije kraja utakmice Švicarska u svojoj prvoj historijskoj utakmici na završnici Evropskih prvenstava osvaja bod. U drugoj utakmici grupne faze Švicarska je igrala protiv Holandije. Sa dva gola u drugom poluvremenu Holandija slavi pobjedu. U zadnjoj utakmici grupne faze protivnik Švicarskoj bila je Škotska. Jedini gol na utakmici postiže Ally McCoist te tako Škotska slavi pobjedu ali ipak, daljni prolaznici grupe bili su Engleska i Holandija zbog bolje golovne razlike u odnosu na Škotsku. U kvalifikacijama za svjetsko prvenstvo 1998. godine Švicarska zauzima četvrto mjesto u kvalifikacijskoj grupi. Dvije godine poslije Švicarska pruža mnogo bolje partije u odnosu na kvalifikacije za svjetsko prvenstvo 1998, ali takmičenje završava na trećem mjestu kvalifikacijske grupe. Bod više imala je Italija, dok je Danska imala isti broj bodova ali zbog slabijeg međusobnog skora Danska slavi odlazak na EURO 2000. U kvalifikacijama za svjetsko prvenstvo 2002. godine Švicarska zauzima četvrto mjesto na tabeli. Kvalifikacije za Evropsko prvenstvo 2004. Švicarska uspješno okončava na prvom mjestu kvalifikacijske grupe te se po drugi put u svojoj historiji nalazi među najboljim evropskim reprezentacijama. Na evropskom prvenstvu Švicarska je bila u grupi sa Hrvatskom, Engleskom i Francuskom. Nakon odigranih 0–0 protiv Hrvatske uslijedila su dva poraza: 0–3 od Engleske i 1–3 od Francuske. Dvije godine poslije Švicarska ostaruje jedan od najboljih rezultata u novijoj historiji. U kvalifikacijskoj grupi osvajaju drugo mjesto (iza Francuske) te se u playoffu susreću sa Turskom. U prvoj utakmici kao domaćini Švicarska slavi pobjedu 2–0. U uzvratu u Turskoj Švicarska je poražena rezultatom 2–4 ali zbog više datih golova u gostima Švicarska se kvalificira na Svjetsko prvenstvo. Na Svjetskom prvenstvu 2006. u Njemačkoj Švicarska je u grupnoj fazi igrala protiv Francuske, Južne Koreje i Togoa. Prva utakmica protiv Francuske završena je bez golova. U naredne dvije utakmice grupne faze Švicarska ostvaruje pobjede te se kao pobjednik grupe kvalificirala u osminu finala. U osmini finala protivnik je bila Ukrajina. Nakon regularnog dijela utakmice te produžetaka nije bilo golova pa je uslijedilo izvođenje jedanaesteraca. Nogometaši Švicarske promašuju tri jedanaesterca i tako Ukrajina prolazi u četvrtfinale.
Godine 2008. Švicarska je s Austrijom organizator Evropskog prvenstva. Prvu utakmicu na prvenstvu Švicarska igra protiv Češke. Golom Svěrkoša Češka slavi pobjedu. U drugoj utakmici grupne faze Švicarska u drugoj minuti sudačke nadoknade prima gol te tako i u drugoj utakmici prvenstva biva poražena. Ovaj put od Turske. Nakon prve dvije utakmice matematički nije bilo moguće da Švicarska prođe u drugi krug. Treću utakmicu igrali su protiv trenutno vodeće ekipe na tabeli Portugala. Švicarska pobjeđuje rezultatom 2–0, ali ipak takmičenje završava na posljednjem mjestu grupe. U kvalifikacijama za Svjetsko prvenstvo 2010. Švicarska zauzima prvo mjesto u kvalifikacijskoj grupi. Prvu utakmicu igra protiv Španije. Švicarska pruža dobru igru te golom Fernandesa slavi pobjedu. U drugoj utakmici Švicarska nije igrala kao u prvoj utakmici te biva poražena od Čilea. U posljednoj utakmici Švicarska je odigrala bez golova protiv Hondurasa te završila na trećem mjestu grupe i tako završila svoj nastup na turniru. U kvalifikacijama za Evrpsko prvenstvo 2012. Švicarska završava na trećem mjestu kvalifikacijske grupe, iza Engleske i Crne Gore. U kvalifikacijama za Svjetsko prvenstvo 2014. Švicarska sa sedam pobjeda i tri neriješena ishoda osvaja prvo mjesto u grupi i po deseti put kvalificira se na Svjetsko prvenstvo.

## Nastupi na turnirima 
### Svjetsko prvenstvo 
### Evropsko prvenstvo 
### Nastupi na Olimpijskim igrama 
## Utakmice 
### Kvalifikacije za EP 2016. 
### Kvalifikacije za SP 2018. 
### Kvalifikacije za EP 2020. 
## Trenutni sastav 
Spisak igrača učesnika na EP 2016.
Broj nastupa i golova za nacionalni tim prikazan je pred početak prvenstva.

Stephan Lichtsteiner'13.JPG|Stephan Lichtsteiner
Valon Behrami (15 02 2011).jpg|Valon Behrami
Johan Djourou 2010.jpg|Johan Djourou
Gelson Fernandes.jpg|Gélson Fernandes
Xherdan Shaqiri - Switzerland vs. Argentina, 29th February 2012.jpg|Xherdan Shaqiri
AUT vs. SUI 2015-11-17 (213).jpg|Eren Derdiyok

## Selektori kroz historiju 
[mini|upright|desno|[Ottmar Hitzfeld]]

## Statistika igrača 
Ažurirano 8. 2. 2014.

### Najviše nastupa
### Najbolji strijelci

Johann Vogel (cropped).jpg|Johann Vogel
Yakin061115.jpg|Hakan Yakin
080603 frei06.jpg|Alexander Frei
Patrick Müller (cropped).jpg|Patrick Müller

## Također pogledajte 
* Utakmice švicarske nogometne reprezentacije

## Reference 
## Vanjski linkovi 
* Službeni sajt nogometnog saveza Švicarske
* Švicarska  na službenom sajtu FIFA-e
* Švicarska na službenom sajtu UEFA-e

*